**Mórágy Község Önkormányzat Képviselő-testületének**

**6/2020. (VI.24.) önkormányzati rendelete**

**a helyi önkormányzati képviselők tiszteletdíjáról, természetbeni juttatásáról és költségtérítéséről**

Mórágy Község Önkormányzatának Képviselő-testülete az Alaptörvény 32. cikk (2) bekezdésében, valamint Magyarország helyi önkormányzatokról szóló 2011. évi CLXXXIX. törvény 35. § (1) bekezdésében kapott felhatalmazás alapján a következőket rendeli el:

**1. §.** (1) Az helyi önkormányzati képviselőt (továbbiakban: képviselő) bizottság elnökét, valamint a bizottság nem képviselő tagját megválasztása időpontjától megbízatása megszűnéséig tiszteletdíj illeti meg.

(2) A rendelet hatálya kiterjed a helyi önkormányzati képviselőkre, a bizottsági tagokra.

(3) Nem terjed ki a rendelet hatálya a polgármesterre, alpolgármesterre, akiknek tiszteletdíját a képviselő-testület határozatban határozza meg.

**2. §.** (1) A Képviselő-testület az önkormányzati képviselők részére havi 50 000 Ft összegű tiszteletdíjat állapít meg.

(2) A bizottsági elnök tiszteletdíja havi 70 000 Ft.

**3. §.** (1) A képviselő-testület a képviselőt a következő természetbeni juttatásban részesíti:

a megbízatáshoz szükséges telefonhasználati díj havi 5.588,- Ft értékben

(2) Az (1) bekezdés szerinti természetbeni juttatás személyi jövedelemadó fizetése alól mentes.

**4. §.** (1) A tiszteletdíjat havonta, utólag kell kifizetni.

(2) A képviselő vagyonnyilatkozat-tételi kötelezettségének elmulasztása miatt jogait nem gyakorolhatja, tiszteletdíjat, természetbeni juttatást, költségtérítést nem kaphat.

(3) A jogosulatlanul felvett tiszteletdíjat vissza kell fizetni.

**5. §.** (1) A képviselőnek a képviselő-testület képviseletében vagy megbízásából végzett tevékenységével összefüggő, általa megelőlegezett, számlával igazolt, szükséges költségeket meg kell téríteni.

(2) A költség kifizetését a polgármester engedélyezi.

**6. §.** (1) E rendelet 2020. július 1-jén lép hatályba.

(2) Jelen rendelet hatálybalépésével egyidejűleg a helyi önkormányzati képviselők tiszteletdíjáról szóló 7/2014.(X.21.) önkormányzati rendelet hatályát veszti.

Mórágy, 2020. június 24.

 Glöckner Henrik dr. Puskásné dr. Szeghy Petra

 polgármester jegyző

Kihirdetési záradék:

Jelen rendelet kihirdetésének napja: 2020. június 24.

 dr. Puskásné dr. Szeghy Petra

 jegyző